

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.9** | 2025. gada 29. maijā |

**2.**

**Par** **Ogres novada pašvaldības saistošo noteikumu Nr.17/2025 “****Ogres novada pašvaldības apbalvojumu nolikums” izdošanu**

Valsts apbalvojumu likuma 2. panta otrā daļa noteic, ka valsts institūcijas, pašvaldības un sabiedriskās organizācijas var dibināt savus apbalvojumus.

Atbilstoši Ministru kabineta 2010. gada 5. oktobra noteikumiem Nr. 928 “Kārtība, kādā dibināmi valsts institūciju un pašvaldību apbalvojumi” (turpmāk – Noteikumi Nr. 928) Ogres novada Kultūras un tūrisma pārvalde (turpmāk - Pārvalde) sagatavoja saistošo noteikumu projektu “Ogres novada pašvaldības apbalvojumu nolikums”. Atbilstoši Noteikumu Nr. 928 5. punktam Pārvalde 2025. gada 19. februārī nolikuma projektu iesniedza Valsts heraldikas komisijā. 2025. gada 4. aprīlī tika saņemts Valsts heraldikas komisijas atzinums (Ogres novada pašvaldībā reģistrēts ar Nr. 2-4.1/2004), kurā norādīts, ka neiebilst pret nolikuma projektu.

Saskaņā ar Noteikumu Nr. 928 8. punktu dome pieņem galīgo lēmumu par apbalvojuma dibināšanu un apstiprina nolikuma projektu.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. Viedokļus un priekšlikumus par saistošo noteikumu projektu rakstveidā varēja iesniegt līdz 2025. gada 6. maijam. Noteiktajā termiņā priekšlikumi netika saņemti.

Ņemot vērā iepriekš minēto un Ministru kabineta 2010. gada 5. oktobra noteikumu Nr. 928 “Kārtība, kādā dibināmi valsts institūciju un pašvaldību apbalvojumi” 8., 9. punktu, Pašvaldības likuma 44. panta otro daļu, 47. panta pirmo daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Izdot Ogres novada pašvaldības saistošos noteikumus Nr.17/2025 “Ogres novada pašvaldības apbalvojumu nolikums” (turpmāk – Noteikumi) (pielikumā).
2. Uzdot Ogres novada pašvaldības Centrālās administrācijas Juridiskajai nodaļai triju darbdienu laikā pēc Noteikumu un paskaidrojuma raksta parakstīšanas nosūtīt tos publicēšanai oficiālajā izdevumā “Latvijas Vēstnesis”.
3. Uzdot Ogres novada pašvaldības Centrālās administrācijas Juridiskajai nodaļai triju darbdienu laikā pēc Noteikumu un paskaidrojuma raksta parakstīšanas nosūtīt tos, kā arī pašu Ogres novada pašvaldības domes lēmumu “Par Ogres novada pašvaldības saistošo noteikumu Nr.17/2025 “Ogres novada pašvaldības apbalvojumu nolikums” izdošanu” Kultūras ministrijai.
4. Uzdot Ogres novada pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus Ogres novada pašvaldības oficiālajā tīmekļvietnē, vienlaikus publicējot arī Ogres novada pašvaldības domes lēmumu “Par Ogres novada pašvaldības saistošo noteikumu Nr.17/2025 “Ogres novada pašvaldības apbalvojumu nolikums” izdošanu”.
5. Uzdot Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
6. Uzdot Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
7. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)